**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA DE ASISTENȚĂ SOCIALĂ TÂRGU MUREȘ**

Nr. 11680/52DAS din 22.02.2024 **Iniţiator,**

**PRIMAR**

**SOÓS ZOLTÁN**

**REFERAT DE APROBARE**

**privind reorganizarea și modificarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș**

În conformitate cu prevederile art. 129 alin. 2 lit. a și alin. 3 lit c din OUG nr. 57/2019 privind Codul Administrativ, consiliul local “*aprobă, în condițiile legii, la propunerea primarului, înființarea, organizarea și statul de funcții ale aparatului de specialitate al primarului, ale instituțiilor publice de interes local, reorganizarea și statul de funcții ale regiilor autonome de interes local, precum și înființarea, reorganizarea sau desființarea de societăți de interes local și statul de funcții al acestora.”*

Direcția de Asistență Socială Târgu Mureș este structura specializată în administrarea și acordarea beneficiilor de asistență socială și a serviciilor sociale, cu personalitate juridică, înființată prin HCL nr. 222/30.08.2018 privind aprobarea reorganizării Serviciului Public de Asistență Socială Târgu Mureș în Direcția de Asistență Socială Târgu Mureș, cu personalitate juridică, modificarea corespunzătoare a structurii organizatorice, aprobarea organigramei, a numărului de personal și a statului de funcții, în subordinea Consiliului Local al Municipiului Târgu Mureș, ca direcție de asistență socială, cu scopul de a asigura aplicarea politicilor sociale în domeniul protecției copilului, familiei, persoanelor vârstnice, persoanelor cu dizabilități, precum și altor persoane, grupuri sau comunități aflate în nevoi sociale.

Luând în considerare prevederile Legii nr. 292/2011 a asistenței sociale, prevederile cuprinse în anexa nr. 2 la HG nr. 797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal ale consiliilor locale ale municipiilor și orașelor,

Având în vedere că în urma finalizării la 31.12.2023 a proiectului “Abordare integrată a sărăciei și excluziunii sociale în beneficiul comunităților marginalizate din Municipiul Târgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1, Direcția de Asistență Socială Târgu Mureș are obligația asigurării sustenabilității celor 5 servicii sociale și medicale licențiate prin proiect (serviciile sociale: Asistență socială comunitară, Centrul de zi pentru minori, Recuperare din adicții, precum și serviciile medicale: Asistență medicală comunitară și Cabinet Medical), ceea ce presupune includerea în organigrama Direcției de Asistență Socială Târgu Mureș a unora din posturile înființate în afara organigramei pentru derularea proiectului,

Luând în considerare prevederile Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, în scopul gestionării eficiente a resurselor financiare, cât și pentru îmbunătățirea calității rezultatelor și eficientizării activității la nivelul aparatului propriu, raportat la necesitatea asigurării unui serviciu public de calitate, respectiv eficientizarea funcționalității activității Direcției de Asistență Socială Târgu Mureș,

Ținând cont de adresa nr. 14223/IX din 01.11.2023, în care Instituția Prefectului județului Mureș a comunicat numărul maxim de posturi pentru UAT Târgu Mureș cu precizările că <<În numărul maxim de posturi calculat pentru unitatea dvs., nu se includ posturile din cadrul capitolelor bugetare ”Învățământ” și ”Asigurări și asistență socială”, finanțate din bugetele locale, precum și din capitolul bugetar ”Sănătate”, indiferent de sursa de finanțare.”>>, precum și <<Responsabilitatea stabilirii numărului posturilor ce vor fi adăugate pentru implementarea proiectelor finanțate din fonduri externe nerambursabile potrivit pct. 4 și 6 din anexa la OUG nr. 63/2010, precum și perioada pentru care vor fi angajați salariații respectivi, revine ordonatorilor principali de credite din cadrul administrației publice locale. >>,

Supunem spre dezbatere și aprobare Consiliului Local Municipal Târgu Mureș proiectul de hotărâre privind reorganizarea și modificarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș și anume:

1. În urma finalizării la 31.12.2023 a proiectului “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1, în vederea asigurării sustenabilității proiectului angajat prin contractul de finanțare și cererea de finanțare depuse, se preiau o parte din posturile înființate în afara organigramei pentru derularea acestui proiect. Astfel:

* Centrul multifuncțional str. Dealului (0+10 posturi) se înființează în structura Direcției de Asistență Socială Târgu Mureș:
  + Se înființează 1 post Medic de familie; 1 post Asistent medical generalist; 1 post Asistent medical comunitar (inclus în Serviciul ”Asistență comunitară pentru zone marginalizate”); 2 posturi de Inspector de specialitate, grad profesional IA (incluse în Serviciul ”Asistență comunitară pentru zone marginalizate”); 1 post de Inspector de specialitate, grad profesional IA; 1 post de Inspector de specialitate, grad profesional II; 4 posturi de Inspector de specialitate, grad profesional debutant; 1 post de Referent, grad profesional debutant;
  + Se mută definitiv 1 post vacant de Îngrijitor, grad profesional I, de la Serviciul Financiar-contabil, resurse umane, salarizare, achiziții, administrativ, logistică, IT la Centrul multifuncțional str. Dealului
  + Se înființează 1 post de Șef serviciu, grad profesional II (inclus în Serviciul ”Asistență comunitară pentru zone marginalizate”)
* Compartimentul asistență romi (0+3 posturi) se reorganizează în Serviciul ”Asistență comunitară pentru zone marginalizate” (1+13 posturi):
  + Se desființează 1 post Referent, grad profesional IA
  + Se înființează 2 posturi de Muncitor necalificat, grad profesional I
  + Se mută definitiv de la Centrul multifuncțional str. Dealului 1 post de Șef serviciu, grad profesional II, 1 post asistent medical comunitar; 2 posturi de Inspector de specialitate, grad profesional IA;
  + Se mută definitiv de la Compartiment cabinete medicale școlare 6 posturi de mediator sanitar

1. Compartimentul coordonare cabinete școlare (0+85 posturi) se transferă din cadrul Primăriei Municipiului Târgu Mureș și se redenumește Cabinete medicale școlare (1+79 posturi), după cum urmează:

* Se transferă în interesul serviciului 11 posturi de asistent medical
* Se transferă în interesul serviciului 48 posturi de asistent medical principal
* Se transferă în interesul serviciului 9 posturi de medic primar
* Se transferă în interesul serviciului 5 posturi de medic
* Se transferă în interesul serviciului 1 post de medic dentist
* Se transferă în interesul serviciului 5 posturi de medic specialist
* Se transferă în interesul serviciului 6 posturi de mediator sanitar (incluse la Serviciul ”Asistență comunitară pentru zone marginalizate”)
  + Se înființează 1 post Șef serviciu la Compartiment Cabinete medicale școlare

1. În cadrul Serviciului Protecție specială:

* Biroul pentru protecția copilului și familiei (0+5 posturi) se redenumește în Compartimentul pentru protecția copilului și familiei (0+5 posturi);
* Compartimentul pentru persoane vârstnice (0+4+50 posturi) se redenumește în Compartimentul pentru persoane adulte și vârstnice (0+5+30 posturi);
  + Se mută definitiv 1 post de Inspector, grad profesional Superior, gradația 5, de la Compartiment indemnizații pentru persoane cu dizabilități la Compartiment asistență persoane adulte și vârstnici
  + Se reduc posturile de Îngrijitor persoană vârstnică de la 50 de posturi la 30 de posturi în cadrul Compartimentului pentru persoane adulte și vârstnice
* Se reduc posturile de Asistent personal al persoanei cu handicap grav de la 400 de posturi la 350 de posturi în cadrul Compartimentului monitorizare asistenți personali pentru persoanele cu dizabilități (0+4+10+350 posturi)
* Se înființează 10 posturi Îngrijitori la domiciliu în cadrul Compartimentului monitorizare asistenți personali pentru persoanele cu dizabilități (0+4+10+350 posturi)

1. În cadrul Serviciului social ”Adăpost de Noapte” (1+12 posturi):
   * Se desființează 1 post vacant de Medic
   * Se desființează 1 post vacant de Referent, grad profesional II
2. Serviciul Financiar-contabil, resurse umane, administrativ, strategii, implementare proiecte (1+22 posturi) se reorganizează în Serviciului Financiar-contabil, resurse umane, salarizare, achiziții, administrativ, logistică, IT (1+14 posturi):

* Biroul strategii, programe, proiecte și relații cu ONG (0+5 posturi) se reorganizează în Compartiment strategii, programe, proiecte și drepturile omului (0+5 posturi) și trece din cadrul Serviciului Financiar-contabil, resurse umane, administrativ, strategii, implementare proiecte în subordinea Directorului Executiv;
  + Se desființează 1 post de Inspector, grad profesional Debutant de la Biroul strategii, programe, proiecte și relații cu ONG;
  + Se mută definitiv 1 post vacant de Consilier juridic, grad profesional Superior, de la Serviciului Financiar-contabil, resurse umane, salarizare, achiziții, administrativ, logistică, IT la Compartiment strategii, programe, proiecte și drepturile omului;
* Compartiment administrativ și achiziții, Compartiment financiar-contabil, salarizare și informatică, Compartiment resurse umane, juridic și protecția muncii, Compartiment comunicare, registratură, relații cu publicul și evaluare inițială se desființează, cu includerea posturilor componente în Serviciul Financiar-contabil, resurse umane, salarizare, achiziții, administrativ, logistică, IT;
  + Se desființează 1 post de Inspector, grad profesional Principal de la Compartiment resurse umane, juridic și protecția muncii;
  + Se mută definitiv 1 post vacant de Consilier juridic, grad profesional Superior, de la Serviciului Financiar-contabil, resurse umane, salarizare, achiziții, administrativ, logistică, IT la Compartiment strategii, programe, proiecte și drepturile omului;
  + Se mută definitiv 1 post vacant de Îngrijitor, grad profesional I, de la Serviciul Financiar-contabil, resurse umane, salarizare, achiziții, administrativ, logistică, IT la Centrul multifuncțional str. Dealului.

În baza prevederilor Art. XX., Alin. (1) și Alin. (5) a Legii 296/2023 privind unele măsuri fiscal-bugetare pentru asigurarea sustenabilității financiare a României pe termen lung, funcția publică de conducere de Director executiv adjunct (economic) se transformă în funcție publică de conducere de Șef serviciu, grad profesional II, în cadrul Cabinete medicale școlare (1+79 posturi).

În concluzie, Direcția de Asistență Socială Târgu Mureș va avea în total un număr de 593 posturi, după cum urmează: 46 funcții publice, din care 6 de conducere, 158 de posturi pentru personal contractual (16 nou înființate – sustenabilitate post-proiect POCU, 85 posturi transferate de la Primăria mun. Târgu Mureș), din care 4 de conducere (1 nou înființat); 30 de îngrijitori la domiciliu persoane vârstnice; 10 îngrijitori la domiciliu (posturi nou-înființate); 350 de asistenți personali ai persoanei cu handicap grav.

Serviciul social ”Căminul pentru persoane vârstnice”, structură cu personalitate juridică proprie aflat în subordinea Consiliului local al mun. Târgu Mureș și în coordonarea metodologică a Direcției de Asistență Socială Târgu Mureș, va trece în subordinea Direcției de Asistență Socială Târgu Mureș începând cu data de 1 iulie 2024 în baza Art. XXIX a Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung.

**Director Executiv,**

**Andreia Moraru**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

**privind reorganizarea și modificarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș**

***Consiliul Local al Municipiului Târgu Mureş, întrunit în ședință ordinară***

**Având în vedere:**

* Referatul de aprobare nr. 11680/52DAS/22.02.2024 inițiat de Primarul Municipiului Târgu Mureș prin Direcția de Asistență Socială Târgu Mureș privind reorganizarea și modificarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș;
* Raportul de specialitate nr. ........................ al Direcției juridice contencios administrativ şi administrație publică locală
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile:**

* HG nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare – Anexa nr. 2;
* Legii nr. 292/2011 a asistenței sociale, cu modificările și completările ulterioare;
* Legii 296/2023 privind unele măsuri fiscal-bugetare pentru asigurarea sustenabilității financiare a României pe termen lung
* OUG nr. 57/2019 privind Codul Administrativ, cu modificările și completările ulterioare;
* Legea nr 53/2003 privind Codul Muncii, cu modificările și completările ulterioare;
* Legea nr. 153/2017 privind salarizarea personalului plătit din fonduri publice, cu modificările și completările ulterioare;
* Art. 7 alin (13) din Legea nr. 52/2003 privind transparența decizională în administrația publică, republicată;
* Ordonanţei de Urgenţă nr. 115/2023 din 14 decembrie 2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene;

**Luând în considerare:**

* Art. 129 alin. (1), alin. (2) lit. d, alin. (7) lit. b, art. 139, art.196, alin. (1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare;

**H o t ă r ă ş t e :**

**Art. 1.** Se aprobăreorganizarea și modificarea Organigramei, Statului de funcții și a Regulamentului de Organizare și Funcționare ale Direcției de Asistență Socială Târgu Mureș, instituție publică de interes local cu personalitate juridică, conform Anexei nr. 1, Anexei nr. 2 și Anexei nr. 3 care fac parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. 3.** Prezenta hotărâre va intra în vigoare începând cu data \_\_\_\_\_\_\_\_\_\_\_\_\_ 2024, prin coroborarea prevederilor art. 408 din Ordonanța de Urgență a Guvernului nr. 57/2019 privind Codul administrativ cu modificările și completările ulterioare și ale art. XX din Legea 296/2023 privind unele măsuri fiscal bugetare pentru asigurarea sustenabilității financiare a României pe termen lung.

**Art. 4.** Odată cu intrarea în vigoare a prezentei hotărâri, Hotărârea Consiliului local municipal Târgu Mureș nr. 154/2020 privind aprobarea modificării și completării Regulamentului de Organizare și Funcționare și a Organigramei Direcției de Asistență Socială Târgu Mureș, își încetează aplicabilitatea.

**Art. 5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6.** Prezenta hotărâre se comunică:

* Direcției de Asistență Socială Târgu Mureș;
* Agenției Naționale a Funcționarilor publici prin grija Direcției de Asistență Socială Târgu Mureș.

**Viză de legalitate,**

**Secretar general al Municipiului Târgu Mureș,**

**Bordi Kinga**